
Jos dosnumu naudojosi ir kitos 
organizacijos, kurių ji buvo garbės 
narė. 

Organizacijos 6-tame seime, 1920 m., 
pakelta į Garbės Nares. 

Mirė 1957 m. 


BENETA CICĖNIENĖ dirba orga- 
nizacijai virš 38 metai, užimdama 
įvairias valdybos vietas, ypač suma- 
niai atlikdama korespondentės parei- 
gas. Jos nuolatinė reklama pritraukė 
daug naujų narių. Daugelį kartų yra 
dalyvavusi seimuose . 

Atsidavusi labdarybei, ypatingai 
šv. Šeimos senelių namams, kur už- 
ima direktorės vietą. Ji yra daug pri- 
sidėjusi prie BALFo reikalų ir suda- 
riusi daug garantijų naujų ateivių at- 
vykimui. Aukoja visiems lietuviš- 
kiems vienuolynams, kurių garbės 
narių sąrašuose randasi ir jos vardas. 
Savo plunksna aprašo draugijų, pa- 
vienių ir žymesnių įvykių minėjimus 
„Drauge“. 

Pakelta į Garbės Nares 31-ame sei- 
me, 1963 m. 


JADVYGA KUZMICKIENĖ (ČE- 
PULIENĖ) įstojo į naujai suorgani- 
zuotą 21-mą kuopą 1916 m. ir buvo 
išrinkta pirmąja iždo globėja, 1925 
m. buvo vicepirmininke. Nuo 1926 m. 
iki šiol kuopai sumaniai pirminin- 
kauja. 

Centre ėjo iždininkės pareigas. 
Tvarkė finansinius reikalus depresi- 
jos metu. Kiti centro darbai: iždo 
globėja, Illinois direktorė ir direkto- 
rių pirmininkė, finansų komisijos na- 
rė ir vicepirmininkė 4 metus. Gražiai 
pasireiškė dalyvaudama daugely sei- 
mų ir įvairiose komisijose. 

Karo metu pirmininkavo Kareivių 
Motinų klubui ir Raudonojo Kry- 
žiaus vienetui. 

Tauriai veikia Lietuvių Katalikų 
visuomenėj. Yra ypatingai dosni lie- 
tuvių vienuolynams, labdarių, para- 
pijos ir bendrai lietuvių visuomenės 


reikalams. BALFo skyriuje yra daug 
pagelbėjus tremtiniams. Turi gražią 
iškalbą ir yra dažnai kviečiama pra- 
vesti programas bei pagerbimo va- 
karus. 

Garbės Narystė suteikta 18-tame 
seime, 1937 m. 


23-čioji kuopa (Pittsburgh, Pa.) 


A.ja. AGOTA SUTKAIČIŪTĖ, vie- 
na pirmųjų lietuvaičių išeivijoj, su- 
pratusi būtiną reikalą atskiros mote- 
rų organizacijos ir žodžiu bei raštu tą 
reikalą judinusi. Federacijos kongreso 
išrinkta komisijon moterų organiza- 
ciją steigti. Trečiame Moterų Sąjun- 
gos seime 1917 m., išrinkta Centro iž- 
do globėja „tas pareigas ėjo 2 metus. 
Savo valstijoj padėjo organizuoti 
kuopas ir teikti visokeriopą pagalbą. 

Pakelta į Garbės Nares 1918 m. 


25-toji kuopa (Pittston, Pa.) 


FRANCES SCHEVETS įstojo į 
19-tąją kuopą 1915 m. Nuo 1919 m. 
iki 1936 m., kai ji suorganizavo 25-tąją 
kuopą, ėjo sekretorės pareigas. Nau- 
joj kuopoj tą patį darbą atliko iki 
1950 m. Dalyvavo daugelyje seimų. 

Sėkmingai ir nuopelningai 10 m. 
ėjo valstijos direktorės pareigas. Nuo- 
latinė parapijos ir visuomenės talki- 
ninkė. 

Pakelta į Garbės Nares 22-rame 
seime, 1947 m. 


26-toji kuopa (Cleveland, Ohio) 


A.į+a. ONA MIHELICH viena iš 
dviejų kuopos organizatorių 1916 m. 
ir pirmoji pirmininkė. Nuo pat pir- 
mų dienų visa širdimi atsidavusi Są- 
jungos reikalams, ypač rėmė jauna- 
mečių skyriaus steigimą. Daug dar- 
bavosi kuopai ruošianti priimti 15-tąjį 
seimą. Ji buvo seimo rengimo komisi- 
jos pirmininkė. Dažnai lankė seimus 
ir aktyviai juose pasireiškė. 

